ROMÂNIA

JUDEŢUL TIMIŞ

MUNICIPIUL TIMIŞOARA

Comisia de negociere cu terţii



            PROCES VERBAL  NR. 5 /17.10.2014

Prezenţi: Dl. Viceprimar Diaconu, dl. Viceprimar Stoia,  dl. cons. Sandu, dl. cons. Jichici, d-na Haracicu, dl. Şuli, dl. Staia;

Absenţi: Dl. cons. Taropa, d-na Junie, dl. Chiş, dl. Cădariu;

ORDINEA DE ZI
1.Adresa nr. SC2014 – 25127/06.10.2014 a D.I.S.M.S.C.- Compartiment Spitale  referitoare la încheierea unui nou contract de închiriere a imobilului din Timişoara, Bul. Revoluţiei din 1989 nr. 12, în care funcţionează Clinica de Cardiologie ASCAR.

Din partea executivului: D-na Ciucur Ioana - D.I.S.M.S.C.- Compartiment Spitale;  

Prezent: Dl. Mazilu – manager SCMUT, dl. Freund Peter – proprietar imobil şi dl. Tîrnea Titu - mandatar;

DL. Diaconu: Am văzut oferta Dvs. de 6 euro/mp./lună pentru chirie. Pentru bugetul local este mare. Am dori să negociem.

Dl. Freund: Faceţi Dvs. o ofertă.

Dl. Vice Diaconu: Noi oferim 3,5 euro/mp./lună.

Dl. Staia. Ar însemna o chirie de 5000 euro/lună.

Dl. Freund: Accept 5000 euro/lună.

Dl. Vice Diaconu: Deci chiria lunară va fi de 5000 euro/lună. Ar fi bine să o convertim în lei, pentru că în contractul de închiriere chiria se trece în moneda natională.

Dl. Staia: Ar fi peste 20.000/lună, depinde de cursul valutar.

Dl. Freund: Bine , atunci chiria să fie 21.000 lei/lună.

Dl. Vice Diaconu: Sunteţi de acord cu o chirie lună de 21.000 lei/lună?

Comisia: Da, unanimitate pentru, dl. Mazilu, de acord;

Dl Vice Diaconu: Să stabilim şi celelalte clauze.

Dl. Tîrnea: Am scris în adresă:  clauzele contractuale să rămână aceleaşi ca şi cele din contractul de închiriere care se derulează în prezent, cu excepţia următoarelor modificări:

Durata de valabilitate a contractului va fi de un an şi se va prelungI automat , cu încă un an, dacă nici una din părţi nu va solicita rezilierea contractului cu cel puţin 3 luni înainte de expirarea acestuia şi cuantumul chiriei va putea fi modificat anual, prin negociere între părţi. 

